b'\n_START_ARTICLE_\nDisseny gr\xc3\xa0fic de sistemes\n_START_PARAGRAPH_\nEl disseny gr\xc3\xa0fic de sistemes (GSD per les seves sigles en angl\xc3\xa8s) \xc3\xa9s un m\xc3\xa8tode de disseny, prototipatge i creaci\xc3\xb3 de sistemes integrats que combina programaci\xc3\xb3 gr\xc3\xa0fica amb maquinari COTS per simplificar el desenvolupament, donant com a resultat dissenys de gran qualitat i la possibilitat de dissenys personalitzats. D\'aquesta manera alg\xc3\xba no expert en disseny de sistemes integrats, pot fer un disseny del que necessita sense haver de rec\xc3\xb3rrer a un expert. Aquesta forma de disseny es troba a un nivell m\xc3\xa9s alt (d\'abstracci\xc3\xb3) que el disseny de Sistemes Electr\xc3\xb2nics (ESL per les sigles en angl\xc3\xa8s). El disseny gr\xc3\xa0fic de sistemes amplia la definici\xc3\xb3 de la base d\'EDA a ESL per incloure altres tipus de disseny de sistemes embeguts incloent les m\xc3\xa0quines industrials i les m\xc3\xa0quines de dispositius m\xc3\xa8dics. Moltes d\'aquestes aplicacions ampliades poden ser definides com a "the long tail" o en catal\xc3\xa0, la llarga cua.\n_START_SECTION_\nDisseny nivell-sistema\n_START_PARAGRAPH_\nEl disseny gr\xc3\xa0fic de sistemes ens permet dissenyar un sistema electr\xc3\xb2nic complet, utilitzant programari intu\xc3\xaftiu com s\xc3\xb3n els llenguatges de programaci\xc3\xb3 gr\xc3\xa0fics i sense la necessitat d\'haver de fer \xc3\xbas del maquinari que necessitar\xc3\xa0 el nostre disseny, ens permetr\xc3\xa0 crear prototips i la possibilitat de fer proves de simulaci\xc3\xb3._NEWLINE_Els avantatges d\'aquest m\xc3\xa8tode s\xc3\xb3n majorit\xc3\xa0riament el guany de temps, i l\'estalvi de diners, ja que es poden descartar models que d\'altra manera s\'haguessin hagut de construir expressament per un elevat cost. A m\xc3\xa9s, permet la r\xc3\xa0pida comparaci\xc3\xb3 entre diferents models, sent l\'elecci\xc3\xb3 final potencialment de m\xc3\xa9s qualitat comparada amb el cas que se salt\xc3\xa9s aquest pas. Presenta un temps al mercat redu\xc3\xaft, una \xc3\xb2ptima capacitat d\'expansi\xc3\xb3 del sistema, una r\xc3\xa0pida iteraci\xc3\xb3 del disseny i un rendiment incrementat a menor preu. En conclusi\xc3\xb3, permet als enginyers integrar senyals del m\xc3\xb3n real m\xc3\xa9s aviat per a detectar errors amb anticipaci\xc3\xb3, reutilitzar el codis per a la seva m\xc3\xa0xima efic\xc3\xa0cia, beneficiar-se immediatament dels aven\xc3\xa7os de la tecnologia computacional i optimitzar el rendiment dels sistemes d\'una manera que sobrepassi les metodologies tradicionals de disseny.\n_START_SECTION_\nRelaci\xc3\xb3 del GSD i el ESL\n_START_PARAGRAPH_\nEl disseny gr\xc3\xa0fic de sistemes \xc3\xa9s un m\xc3\xa8tode complementari que inclou la creaci\xc3\xb3 de dissenys de sistemes electr\xc3\xb2nics i integrats, la seva implementaci\xc3\xb3, i les eines per a simular. ESL i el GSD formen part del mateix moviment i tenen un objectiu com\xc3\xba: aconseguir la m\xc3\xa0xima abstracci\xc3\xb3 i automatitzaci\xc3\xb3 en el disseny de cara a resoldre problemes reals d\'enginyeria que se succeeixen en l\'actualitat - solucionant els problemes que poden succeir durant la fase d\'especificacions del sistema, de tal manera que no es produeixin durant la validaci\xc3\xb3 i s\'hagi de tornar a passos anteriors del disseny la qual cosa generaria retards (i p\xc3\xa8rdues de diners).\n_START_SECTION_\nEines\n_START_PARAGRAPH_\nAlgunes de les eines que existeixen actualment, per a la fase de disseny, en el mercat s\xc3\xb3n: Ansoft Designer, AutoCAD, CarSim, DOORS, Dymola, LabVIEW, Matlab, MSC.Adams, Multisim, SolidWorks, SPICE._NEWLINE_La fase de prototipatge es porta a terme mitjan\xc3\xa7ant l\'algorisme i implementar en el maquinari per aconseguir dissenys de gran qualitat. Una plataforma efectiva per al prototipatge inclou un llenguatge d\'alt nivell, processadors en temps real, l\xc3\xb2giques FPGA, entrades / sortides modulars i de la Propietat intel\xc2\xb7lectual necessitada._NEWLINE_La fase final es basa totalment en el maquinari. Pot necessitar MPU o FPGAs.'